**Filozófiatörténet filmen - alapdokumentum**

*Frissítve augusztus 28-án*

A kurzus kódjai: BBN-XFI-101/m BBN-XFI11-101/m

A kurzus megnevezése: **Filozófiatörténet filmen (FTF)**

A kurzus megnevezése angolul: **A History of Philosophy on the Movie**

A kurzus előadója: **Krokovay Zsolt**

A kurzus online helyszíne: **Microsoft Teams, csütörtök 16-17.30**; megbeszélt "fogadóóra" 15.30-tól

A kurzus fogadóórája: megbeszélés szerint, krokovayzsolt@yahoo.com.A kurzus tárhelye: https://drive.google.com/drive/folders/1fexwWOjeREUdttpclg4TNIXC1hOiAiat?usp=sharing

A kurzus hallgatói nyilatkozata:

A jelentkező hallgató tudomásul veszi, hogy a kurzus minden anyaga és dokumentuma, vitája és levelezése nyilvános, személyes hozzájárulás nélkül is korlátlanul hozzáférhető bármely érdeklődő egyetemi polgár, hallgató számára. A kurzus tanára a hallgatókkal egyetértésben elismeri és követi a kurzus felépítésének ezt a közösen elfogadott alapdokumentumát. Módosításához, frissítéséhez a hallgatók tájékozott egyetértése szükséges.

A kurzus célja: sajátos bevezetés a filozófia egy sajátos történetébe, filmek révén, a tanári bevezetés értelmében.

A kurzus tervezett időrendje:

Zárójelben a téma vizsgakérdései négy változatban, hozzávetőlegesen

0. A kurzus bevezetése 9. 10.

(filozófia egykor és ma, csak ránk tartozó és másokat is érintő filozófia, a filozófia

története, a filozófia szabadsága)

1. Roberto Rossellini: Szókratész 9. 17.

(a jó felismerése, tanítás, védekezés, hazaszeretet)

2. Roberto Rossellini: Augustinus 9. 24.

(bűn, szeretet, állam, történelem)

3. Stephen Spielberg: Lincoln 10. 01.

(egyenlőség, háború, rabszolgaság, alkotmány)

4. Margarethe von Trotta: Hannah Arendt 10. 08. (felelősség, jogállam, a gonosz banalitása, népének szeretete)

5. David Attenborough: Gandhi 10. 15.

(a brit polgár jogai, polgári engedetlenség, erőszakmentesség, együtt-nem-működés)

6. Derek Jarman: Wittgenstein 10. 22.

(a nyelv mint kép, filozófia, a nyelv játékai, családi hasonlóságok)

7. Milos Forman: Larry Flynt 10. 29.

(megbotránkoztatás, a polgárjogok és a bíróság, a szókimondó beszéd szabadsága,

sajtószabadság)

X1. Előadás, fórum, hallgatói konferencia (megbeszélés szerint) 11. 05.

X2. 11. 12.

X3. 11. 19.

X4. 11. 26.

X5. 12. 03.

X6. Próbavizsga 12. 10.

V1. Korai vizsga (17 fő részére) 12. 17.

V2. II. időpont 2021. 01. 07.

V3. III. időpont 01. 14.

VJ. Javítóvizsga ??????

**A kurzus értékelési rendszere**: a sikeres írásbeli vizsga\* feltétele 3 hallgatói kommentár\*, amelyek e-hozzászólásokkal\* pótolhatók a hallgató vizsgája előtti napig. A vizsgaolvasmányokat lásd a kurzus tárhelyén a téma mappájában, megszámozva, jól elválasztva a háttéranyagoktól és az érdeklődők számára ajánlott további olvasmányoktól, filmektől, stb.

\*

***Vizsga***. Írásbeli, két oldalban, pótlap nélkül, 60 perc, 0+7 kérdés az olvasmányok alapján. Egy kiválasztható az oldalnyi esszéhez, a többi vázlatban. Az esszével 5, a vázlatokkal 2-2 pont érhető el. Legalább 1 pont elérése esetén a kommentárok (pótlásaikkal) többletpontokat érnek: két bónuszt a 3, hármat az 5, négyet a 7, ötöt a 9 vagy több. Ezzel együtt a sikeres vizsga 3, a közepes 6, a jó 10, a jeles 17.

***Kommentár****.* Minden csütörtöki órarendi alkalom után egy tehető fel éjfélig, a kurzus tárhelyének mappájába, két részben, egyetlen oldalon, GOOGLE DOCUMENT formátumban. Az első rész bármiről szólhat, csak derüljön ki a téma a címből: saját név és saját gondolat (Bödöcs Tibor az élet értelméről). A második rész az alkalom során elhangzott villámkérdések megválaszolása a témával és vizsgaolvasmányaival kapcsolatban. Nélküle a kommentár érvénytelen. A kommentárok olvasója, a tanár szombat éjfélig kiemeli az érdekesebb fordulatokat vagy érveket (nem biztos, hogy egyetért velük), s szükség esetén színessel jelöli, ha az adatra vagy tényre vonatkozó állítás nagyon téves, illetve a stílus nem helyénvaló (szerinte). Olykor a helyesírást is javítja. Dicséretes, ha a hallgató valamilyen hozzászólással válaszol a kiemelésekre a vizsgája előtti napig. Esetleg szó szót követ.

***Hozzászólás.*** A tárhely mappájába tehető a hallgató vizsgája előtti napig, a kommentárok darabszámának növelésére, valamelyik téma (film, olvasmány, előadás, kommentár) egyik kérdéséről, 2 oldalas írásként, szintén GOOGLE DOCUMENT formátumban, szintén saját névvel és saját címmel: Bödőcs Tibor (saját név) erről és erről. Több hozzászólás több ilyen doku.

**A kurzus órarendi alkalmainak előkészítése**

A hallgató vasárnap éjfélig megtalálja a tárhely mappájában a csütörtöki órarend szerinti alkalom témájának anyagát: a téma előzetesét és a vizsgaolvasmányokat, nagyjából 30 oldal terjedelemben, valamint a témához tartozó, előre felvett bevezető előadást és szövegelemzést. Később 7 alkalommal a témához kapcsolódó teljes filmet, valamint a kurzus céljaira rövidített változatát is. A tárhely felkínál azután egy sor egyéb anyagot. Ezek egyrészt hasznosak lehetnek nézeteink és nézeteltéréseink megvitatásához, másrészt az érdeklődő hallgatók tanulmányaihoz. Közvetlenül nincs szerepük a vizsgán.

**A kurzus témáinak fóruma**

Órarend szerint csütörtökön, bejelentkezve a Microsoft Teams programba bekapcsolt kamerával, kikapcsolt mikrofonnal. A fórumon a hallgatók megvitatják 0+7 alkalommal a téma kérdésének négy (ABCD), véletlenszerűen kapható változatát, mediátorral.

1. Korai bejelentkezés, a demonstrátor úrral megbeszélt "fogadóóra" szerint (3.37-4.07).

2. A vitavezető ecseteli - az előkészítésre hivatkozva - a téma kérdésének ABCD változatát. Közben bárki a csettfalra írhatja egy vagy több javaslatát, kérdését, kiegészítését, kritikai ellenvetését, egy vagy több (ABCD) változathoz (4.07-4.27).

3. Szünet, amely alkalmat ad a vitavezetőnek négy javaslat kiválasztására a csettfalról (4.27-4.37).

4. Megadja a szót az elsőhöz: Donáth Anna (a hallgató neve), tiéd a szó, parancsolj, *the floor is now open*. Aki akar, a csettfalon jelzi kérdését, kiegészítését, kritikai ellenvetését (4.37-4.47).

5. Sor kerül ezekre a két percesekre (4.47-4.57).

6. Szót kap a második hozzászóló: Orbán Viktor (a hallgató neve), tiéd a garas stb. (4.57-5.17).

7. Elköszönünk egymástól, elhangzanak a téma ellenőrző kérdései az esti kommentárok számára. Akinek 6 órától jelenlétet kívánó szemináriuma van, még odaér. Ha valaki nagyon messze lakik, érdemes az egyetem valamelyik épületében lehetőséget keresnie a bejelentkezésre. A tanár a két további hozzászólót a kommentárok mappájának elején kéri fel, legkésőbb 8-kor (5.17-5.20).

**A kurzus hallgatói képviselője**: Berecz Péter demonstrátor**,** II. éves komm. szakos hallgató; segít "fogadóóra" megbeszélésében és bármely tanulmányi vagy technikai kérdésben:

Bereczpeti0406@gmail.com; +36 20 523 3454.